ᱞᱳᱦᱤᱛ ᱦᱚᱱᱚᱛ

ᱞᱳᱦᱤᱛ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱛᱮᱡᱩ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱫᱚ ᱞᱳᱦᱤᱛ ᱱᱟᱹᱭ ᱪᱮᱛᱟᱱ ᱨᱮ ᱫᱚᱦᱚ ᱟᱠᱟᱱᱟ ᱾"Arunachal Pradesh: Past and Present," H. G. Joshi, Mittal Publications, 2005, ISBN 9788183240000"Paths of Development in Arunachal Pradesh," Ravi S. Singh, Northern Book Centre, 2005, ISBN 9788172111830"Documents on North-East India: Arunachal Pradesh, Volume 2 of Documents on North-East India: An Exhaustive Survey, Suresh K. Sharma (editor), Mittal Publications, 2006, ISBN 9788183240888

 ᱩᱯᱨᱩᱢ 

ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮ ᱢᱮᱱᱟᱜ ᱞᱳᱦᱤᱛ ᱟᱹᱰᱤ ᱜᱮ ᱪᱚᱨᱚᱠ ᱴᱚᱴᱷᱟ ᱠᱟᱱᱟ ᱾ ᱱᱚᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱹᱭ ᱞᱳᱦᱤᱛ ᱨᱮᱭᱟᱜ ᱧᱩᱛᱩᱢ ᱞᱮᱠᱟᱛᱮ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱚ ᱪᱷᱟᱹᱴᱭᱟᱹᱨ ᱟᱠᱟᱱᱟ ᱾ ᱫᱷᱚᱨᱚᱢ ᱯᱩᱛᱷᱤ ᱨᱮ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱚ ᱞᱳᱦᱤᱛᱭᱚ ᱢᱮᱱᱛᱮ ᱥᱚᱫᱚᱨ ᱟᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱥᱟᱶ ᱟᱹᱰᱤᱜᱟᱱ ᱫᱷᱚᱨᱚᱢ ᱨᱮᱭᱟᱜ ᱠᱟᱛᱷᱟ ᱟᱨ ᱱᱟᱜᱟᱢ ᱨᱮᱭᱟᱜ ᱠᱟᱛᱷᱟ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱪᱚᱨᱚᱠ ᱪᱮᱦᱨᱟ ᱨᱩᱯ ᱨᱚᱝ ᱨᱮ ᱢᱩᱦᱤᱛ ᱠᱟᱛᱮ ᱟᱹᱰᱤ ᱜᱟᱱ ᱥᱟᱸᱜᱷᱟᱨᱤᱭᱟᱹ ᱱᱚᱰᱮ ᱠᱚ ᱦᱟᱹᱡᱩᱜᱼᱟ ᱾ ᱱᱚᱰᱮ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱵᱚᱨᱚᱯᱷ ᱛᱮ ᱯᱚᱴᱚᱢ ᱟᱠᱟᱱ ᱪᱟᱴᱟᱱ, ᱵᱤᱨ ᱟᱨ ᱱᱟᱹᱭ ᱨᱮᱭᱟᱜ ᱟᱹᱰᱤ ᱜᱟᱱ ᱱᱟᱯᱟᱭ ᱪᱚᱨᱚᱠ ᱨᱩᱯ ᱨᱚᱝ ᱠᱚ ᱧᱮᱞ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱪᱷᱟᱰᱟ ᱠᱟᱛᱮ ᱱᱚᱰᱮᱱᱟᱜ ᱴᱚᱞᱟ ᱦᱚᱸ ᱟᱹᱰᱤ ᱜᱮ ᱪᱚᱨᱚᱠᱟ ᱾ ᱱᱚᱣᱟ ᱟᱹᱛᱩᱨᱮ ᱫᱟᱬᱟᱱ ᱥᱟᱸᱜᱷᱟᱨᱤᱭᱟᱹ ᱠᱚ ᱟᱹᱰᱤ ᱠᱚ ᱠᱩᱥᱤᱭᱟᱜᱼᱟ ᱾ ᱱᱚᱰᱮᱱᱟᱜ ᱟᱹᱰᱤ ᱟᱹᱛᱩ ᱨᱮᱜᱮ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱥᱮᱨᱢᱟ ᱡᱟᱠ ᱱᱚᱰᱮ ᱫᱚ ᱟᱹᱡᱤ ᱜᱟᱱ ᱯᱟᱨᱟᱵᱽ ᱯᱩᱱᱟᱹᱭ ᱠᱚ ᱢᱟᱱᱟᱣᱟ ᱾ ᱱᱚᱣᱟ ᱯᱟᱨᱟᱵᱽ ᱯᱩᱱᱟᱹᱭ ᱨᱮ ᱥᱟᱸᱜᱷᱟᱨᱤᱭᱟᱹ ᱠᱚ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱟᱹᱭ ᱞᱟᱠᱪᱟᱨ ᱥᱚᱨᱮᱥ ᱨᱩᱯ ᱨᱚᱝ ᱠᱚ ᱧᱮᱞ ᱫᱟᱲᱮᱭᱟᱜᱼᱟ ᱾ ᱟᱹᱛᱩ ᱨᱮ ᱫᱟᱬᱟ ᱠᱮᱫ ᱛᱟᱭᱚᱢ ᱵᱤᱨ ᱨᱮ ᱫᱟᱬᱟᱱ ᱨᱮᱭᱟᱜ ᱛᱟᱠ ᱦᱚᱸ ᱢᱮᱱᱟᱜᱼᱟ ᱾

 ᱢᱩᱦᱤᱛᱟᱱ ᱴᱚᱴᱷᱟ 
 ᱯᱚᱨᱥᱩᱨᱟᱢ ᱠᱩᱸᱰ 
ᱯᱚᱨᱥᱩᱨᱟᱢ ᱠᱩᱸᱰ ᱫᱚ ᱯᱨᱚᱵᱷᱩ ᱠᱩᱴᱷᱟᱨ ᱧᱩᱛᱩᱢ ᱛᱮᱦᱚᱸ ᱩᱯᱨᱩᱢ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱞᱳᱦᱤᱛ ᱨᱮᱭᱟᱜ ᱩᱛᱚᱨᱼᱯᱩᱨᱩᱵᱽ ᱱᱟᱠᱷᱟᱨᱮ ᱒᱔ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱩᱸᱰ ᱥᱟᱶ ᱫᱚ ᱯᱚᱨᱥᱩᱨᱟᱢ ᱟᱜ ᱠᱟᱛᱷᱟ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜᱼᱟ ᱾ ᱢᱤᱫ ᱫᱷᱟᱣ ᱨᱤᱥᱤ ᱡᱚᱢᱟᱫᱚᱜᱽᱱᱤᱭᱤᱡ ᱮᱨᱟ ᱨᱮᱬᱩᱠᱟ ᱨᱤᱥᱤᱨᱟᱡᱽ ᱛᱩᱯᱩᱱ ᱞᱟᱹᱜᱤᱫ ᱫᱟᱜ ᱟᱹᱜᱩᱭ ᱥᱮᱱ ᱮᱱᱟ ᱾ ᱪᱮᱫ ᱮᱛᱮᱫ ᱠᱷᱟᱹᱛᱤᱨ ᱪᱚᱝ ᱩᱱᱤ ᱫᱚ ᱫᱟᱜ ᱟᱹᱜᱩ ᱠᱷᱚᱱ ᱮ ᱵᱤᱞᱚᱢ ᱮᱱᱟ ᱩᱱ ᱡᱚᱦᱚᱜ ᱨᱤᱥᱤᱨᱟᱡᱽ ᱫᱚ ᱯᱚᱨᱥᱩᱨᱟᱢ ᱟᱡ ᱟᱭᱳ ᱜᱚᱡ ᱮ ᱨᱮᱭᱟᱜ ᱮ ᱢᱮᱛᱟ ᱟᱫᱮᱭᱟ ᱾ ᱵᱟᱵᱟᱦᱟᱜ ᱵᱷᱮᱡᱟ ᱢᱟᱱᱟᱣ ᱠᱟᱛᱮ ᱯᱚᱨᱥᱩᱨᱟᱢ ᱫᱚ ᱟᱡ ᱟᱭᱳᱭ ᱜᱚᱡ ᱠᱮᱫᱮᱭᱟ ᱾ ᱩᱱ ᱡᱚᱦᱚᱜ ᱯᱚᱨᱥᱩᱨᱟᱢ ᱫᱚ ᱟᱡ ᱟᱭᱳ ᱜᱚᱡ ᱟᱠᱟᱫᱮ ᱯᱟᱯ ᱠᱷᱚᱱ ᱨᱟᱲᱟ ᱫᱩᱜᱚᱜ ᱞᱟᱹᱜᱤᱫ ᱱᱚᱣᱟ ᱠᱩᱸᱰ ᱨᱮᱭ ᱛᱩᱯᱩ ᱞᱮᱱ ᱛᱟᱦᱮᱸᱱ ᱾ ᱩᱱ ᱠᱷᱚᱱ ᱱᱚᱣᱟ ᱠᱩᱸᱰ ᱫᱚ ᱥᱩᱨ ᱥᱩᱯᱩᱨ ᱦᱚᱲ ᱥᱚᱱᱚᱛ ᱢᱮᱱᱛᱮ ᱠᱚ ᱢᱟᱱᱟᱣ ᱠᱮᱫᱼᱟ ᱾

 ᱵᱩᱫᱽᱫᱷᱚ ᱵᱤᱦᱟᱨ 
ᱞᱳᱦᱤᱛ ᱨᱮᱫᱚ ᱟᱹᱰᱤᱜᱟᱱ ᱵᱩᱫᱽᱫᱷᱚ ᱵᱤᱦᱟᱨ ᱢᱮᱱᱟᱜᱼᱟ ᱾ ᱥᱩᱨ ᱥᱩᱯᱩᱨ ᱦᱚᱲ ᱫᱚ ᱚᱱᱟ ᱪᱳᱸᱜᱽ ᱧᱩᱛᱩᱢ ᱛᱮᱠᱚ ᱦᱚᱦᱚᱭᱟ ᱾ ᱱᱚᱣᱟ ᱫᱚ ᱟᱹᱰᱤ ᱜᱮ ᱪᱚᱨᱚᱠᱟ ᱟᱨ ᱥᱟᱸᱜᱷᱟᱨᱤᱭᱟᱹ ᱠᱚ ᱟᱹᱰᱤ ᱠᱚ ᱠᱩᱥᱤᱭᱟᱜᱼᱟ ᱾ ᱱᱚᱰᱮ ᱫᱚ ᱢᱤᱫ ᱱᱟᱹᱭ ᱦᱚᱸ ᱞᱤᱸᱜᱤᱱ ᱠᱟᱱᱟ ᱾ ᱱᱚᱣᱟ ᱱᱟᱹᱭ ᱨᱮᱫᱚ ᱢᱤᱫ ᱰᱷᱤᱯ ᱦᱚᱸ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱚ ᱪᱳᱸᱜᱽᱠᱷᱟᱢ ᱠᱟᱱᱟ ᱾ ᱰᱷᱤᱯ ᱨᱮ ᱢᱤᱫ ᱡᱮᱜᱮᱛ ᱥᱟᱹᱱᱛᱤ ᱵᱚᱣᱫᱷ ᱢᱩᱫᱽᱨᱤ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱨᱮᱫᱚ ᱵᱚᱣᱫᱷ ᱟᱜ ᱢᱩᱴᱷᱟᱹᱱ ᱛᱷᱟᱯᱚᱱ ᱟᱠᱟᱱᱟ ᱾ ᱱᱚᱰᱮ ᱫᱚ ᱥᱩᱨ ᱥᱩᱯᱩᱨ ᱨᱤᱱ ᱵᱚᱥᱠᱚᱫᱤᱭᱟᱹ ᱟᱨ ᱥᱟᱸᱜᱷᱟᱨᱤᱭᱟᱹ ᱠᱚ ᱡᱳᱜᱟᱭᱟ ᱠᱚ ᱾

 ᱰᱚᱸᱜᱽ 
ᱥᱤᱧᱚᱛ ᱨᱮᱭᱟᱜ ᱯᱩᱨᱩᱵᱽ ᱱᱟᱠᱷᱟ ᱨᱮ ᱢᱮᱱᱟᱜ ᱰᱚᱸᱜᱽ ᱫᱚ ᱟᱹᱰᱤ ᱜᱮ ᱪᱚᱨᱚᱠᱟ ᱾ ᱥᱤᱧᱚᱛ ᱨᱮᱭᱟᱜ ᱥᱤᱧ ᱪᱟᱸᱫᱚᱣᱟᱨ ᱛᱟᱨᱟᱥ ᱫᱚ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱮ ᱱᱚᱣᱟ ᱟᱹᱛᱩ ᱨᱮ ᱧᱩᱨᱩᱜᱼᱟ ᱾ ᱱᱚᱣᱟ ᱫᱚ ᱛᱮᱡᱩ ᱠᱷᱚᱱ ᱒᱐᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱵᱮᱞᱚᱸᱜᱽ ᱥᱚᱨᱠᱤᱞ ᱨᱮ ᱢᱮᱱᱟᱜᱼᱟ ᱾ ᱱᱚᱰᱮᱱᱟᱜ ᱥᱚᱲᱚᱠ ᱦᱚᱨ ᱫᱚ ᱟᱹᱰᱤ ᱜᱮ ᱱᱟᱯᱟᱭᱟ ᱟᱨ ᱱᱚᱣᱟ ᱫᱚ ᱯᱩᱨᱟᱹ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱜᱚᱴᱟᱯᱟᱲᱟ ᱠᱷᱚᱱ ᱵᱷᱟᱹᱜᱤ ᱞᱮᱠᱟ ᱡᱤᱲᱟᱹᱭ ᱠᱟᱛᱮ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Official Website